CELEX: 22019D2159
Language: sk
Date: 2019-12-04 00:00:00
Title: ODPORÚČANIE ASOCIAČNEJ RADY EÚ – MAROKO č. 1/2019 zo 4. decembra 2019, ktorým sa schvaľuje predĺženie akčného plánu EÚ a Maroka, ktorým sa vykonáva posilnený štatút (2013 – 2017), o dva roky [2019/2159]

17.12.2019   
               
               
                  SK
               
               
                  Úradný vestník Európskej únie
               
               
                  L 327/108
               
            
         ODPORÚČANIE ASOCIAČNEJ RADY EÚ – MAROKO č. 1/2019
         zo 4. decembra 2019,
         ktorým sa schvaľuje predĺženie akčného plánu EÚ a Maroka, ktorým sa vykonáva posilnený štatút (2013 – 2017), o dva roky [2019/2159]
         ASOCIAČNÁ RADA EÚ-MAROKO,
         so zreteľom na Euro-stredomorskú dohodu o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej (1),
         keďže:
         
                     (1)
                  
                  
                     Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Marockým kráľovstvom na strane druhej (ďalej len „dohoda“) nadobudla platnosť 1. marca 2000.
                  
               
                     (2)
                  
                  
                     Podľa článku 80 dohody môže Asociačná rada vydávať všetky odporúčania, ktoré považuje za vhodné na účely dosiahnutia cieľov dohody.
                  
               
                     (3)
                  
                  
                     V súlade s článkom 90 dohody prijímajú zmluvné strany všetky všeobecné alebo osobitné opatrenia potrebné na splnenie svojich záväzkov podľa dohody a dohliadajú na to, aby sa dosiahli ciele, ktoré sú v nej ustanovené.
                  
               
                     (4)
                  
                  
                     Článkom 10 rokovacieho poriadku Asociačnej rady sa stanovuje možnosť vydávať písomným postupom odporúčania v období medzi zasadnutiami.
                  
               
                     (5)
                  
                  
                     Akčný plán, ktorým sa vykonáva posilnený štatút (2013 – 2017) (ďalej len „akčný plán“) sa predĺžil o jeden rok v roku 2018. Predĺženie akčného plánu o ďalšie dva roky bude tvoriť základ vzťahov medzi EÚ a Marokom v rokoch 2019 a 2020 a umožní vymedziť nové prioritné témy vzťahov medzi EÚ a Marokom na nasledujúce roky,
                  
               ODPORÚČA:
         
            Jediný článok
            Asociačná rada konajúc písomným postupom odporúča predĺžiť akčný plán EÚ a Maroka, ktorým sa vykonáva posilnený štatút (2013 – 2017), o dva roky.
         
         
            V Bruseli 4. decembra 2019
            
               
                  Za Asociačnú radu EÚ – Maroko
               
               
                  predseda
               
               N. BOURITA
            
         
         
            (1)  Ú. v. ES L 70, 18.3.2000, s. 2.